এমিরেটস এয়ারলইন্সের একটি বিমানের ভেতরে শতাধিক যাত্রী অসুস্থ হয়ে পড়েছেন। বিমানের ভেতর এতো সংখ্যক যাত্রী হঠাৎ অসুস্থ হয়ে পড়ায় যুক্তরাষ্ট্রে নিউইয়র্কের জেএফকে বিমানবন্দরে অবতরণের পর তাদের কয়েকজনকে হাসপাতালে নিয়ে যাওয়া হয়েছে। খবরে বলা হয়েছে, বিমানটি দুবাই থেকে নিউইয়র্কের জেএফকে বিমানবন্দরে গিয়ে পৌঁছালে বিমানটিকে সাময়িকভাবে আলাদা রাখা হয়েছে। যুক্তরাষ্ট্রে রোগ নিয়ন্ত্রণ ও প্রতিরোধ কেন্দ্র (সিডিসি) বলছে, প্রাথমিকভাবে বিমানের ভেতরে থাকা যাত্রীদের মধ্যে ১০০ জনের মতো অসুস্থ হয়ে পড়েন। এ সময় বিমানের ক্রুরাও বলতে থাকেন যে তারাও হঠাৎ করেই অসুস্থ হয়ে পড়েছেন। বিমানটির ভেতরে ৫২১ জন যাত্রী ছিল। অবতরণের সাথে সাথে বিভিন্ন জরুরি বিভাগের গাড়ি রানওয়েতে জড়ো হতে শুরু করে। বিবিসি।